iraklixyz/georgian-wikipedia-cleaned huggingface dataset:
ევროპის საფეხბურთო ჩემპიონატი 2004

ევროპის მე-12 საფეხბურთო ჩემპიონატი , ხშირად უბრალოდ ევრო 2004, ჩატარდა პორტუგალიაში, 2004 წლის 12 ივნისიდან 4 ივლისამდე. უეფა-მ ჩატარებულ ტურნირს ისტორიაში ერთ-ერთი საუკეთესო უწოდა. გამარჯვებული, ყველასთვის მოულოდნელად საბერძნეთის ეროვნული საფეხბურთო ნაკრები გახდა. ტურნირის ოფიციალური ბურთი დაამზადა კომპანია -მა. ბურთს ეწოდებოდა.

ტურნირის ფინალურ ეტაპზე მთლიანად 16 გუნდი მონაწილეობდა. პორტუგალია მასპინძლის რანგით ავტომატურად იყო დაშვებული ტურნირზე. დარჩენილი 15 გუნდი გამოვლინდა საკვალიფიკაციო მატჩების შედეგად, რომლებიც 2002 წლის აგვისტოში დაიწყო.

ტურნირის მონაწილეები
1 მუქი აღნიშნავს იმ გათამაშების ჩემპიონს
2 დახრილი აღნიშნავ იმ გათამაშების მასპინძელს
3 როგორც ჩეხოსლოვაკია
4 როგორც დასავლეთი გერმანია
5 როგორც სსრკ
6 როგორც დსთ

ჯგუფური ეტაპი
 ჯგუფი
 ჯგუფი
 ჯგუფი
 ჯგუფი
პლეი-ოფის ეტაპი
მეოთხედფინალები
ნახევარფინალები
ფინალი
ყვირილი სიბნელეში

ყვირილი სიბნელეში (, ცნობილი, როგორც ბოროტი ანგელოზები ავსტრალიასა და ახალ ზელანდიაში) — 1988 წლის ავსტრალიური ფილმი, რომელიც დაფუძნებულია რეალურ ისტორიაზე.

სიუჟეტი
1980 წელს ლინდა ჩემბერლენი და მისი ქმარი სამ შვილთან ერთად პიკნიკზე იმყოფებიან. მათი 10 კვირის ჩვილს დინგო მოიტაცებს. ჩემბერლენები მეშვიდე დღის ადვენტისტები არიან. პოლიცია ლინდას ქალიშვილის მკვლელობას და მისი სისხლით საიდუმლო რიტუალის ჩატარებას დააბრალებს. ჩემბერლენები საკუთარ სიმართლეს მხოლოდ 8 წლის შემდეგ დაამტკიცებენ.

ჯილდოები
ფილმში შესრულებული როლისთვის მერილ სტრიპი დაჯილდოვდა კანის კინოფესტივალის პრიზით საუკეთესო მსახიობი ქალისთვის.
საქართველოს მოსახლეობის საყოველთაო აღწერა 2014

საქართველოს მოსახლეობის საყოველთაო აღწერა 2014 — ღონისძიება, რომელიც 2014 წლის 5-დან 19 ნოემბრამდე მთელი საქართველოს მასშტაბით ჩატარდა. მისი მიზანი იყო საყოველთაო დემოგრაფიული, ეკონომიკური და სოციალური მონაცემების მიღება. აღწერის ორგანიზატორი იყო საქართველოს სტატისტიკის ეროვნული სამსახური „საქსტატი“.

ზამთრის დადგომასთან დაკავშირებით, ამინდის გაუარესების საშიშროებიდან გამომდინარე, საქართველოს რამდენიმე მუნიციპალიტეტის დასახლებულ პუნქტებში (მესტიის, ყაზბეგის, დუშეთისა (გუდამაყრის, ქვეშეთის, ხევსურეთის, უაკანაფშავის, შატილის, მაღაროსკარის თემები) და ახმეტის (ომალოს თემი) მუნიციპალიტეტები) აღწერა სექტემბრის თვეში ჩატარდა.

2014 წლის მოსახლეობის საყოველთაო აღწერის პირველადი შედეგები 2015 წლის აპრილში გახდა ცნობილი. წინასწარი მონაცემების თანახმად, საქართველოს მოსახლეობა 3 729 635 ადამიანია. 2002 წლის აღწერასთან შედარებით საქართველოში მოსახლეობის რაოდენობა 641 900-ით შემცირდა. სოფლად 1 589 509 ადამიანი ცხოვრობს. სოფლის მოსახლეობა 23,8 %-ით შემცირებულია, ხოლო ქალაქის 6,3 %-ით. საქართველოს მოსახლეობის 57,4 % ქალაქში ცხოვრობს, რაც 2002 წლის აღწერის მაჩვენებელს 5,1 %-ით აღემატება.

2014 წლის მოსახლეობის საყოველთაო აღწერის საბოლოო შედეგები 2016 წლის აპრილში გამოქვეყნდა. 2014 წლის 5 ნოემბრის მდგომარეობით საქართველოს მოსახლეობის რიცხოვნობამ 3 713 804 კაცი შეადგინა, რაც წინა, 2002 წლის აღწერის შედეგთან (4 371 535 კაცი) შედარებით 15 პროცენტით (657 731 კაცი) ნაკლებია. 2014 წლის აღწერის შედეგების მიხედვით ქალაქის მოსახლეობამ შეადგინა 2 122 623 კაცი, ხოლო სოფლის მოსახლეობამ - 1 591 181 კაცი.

საქართველოს ფაქტობრივი მოსახლეობა
მოსახლეობის განაწილება ადმინისტრაციულ-ტერიტორიული ერთეულების მიხედვით
2014 წლის მოსახლეობის აღწერისას, კოდორის ხეობა და ახალგორის მუნიციპალიტეტის აღწერა რუსეთის ფედერაციის მიერ 2008 წლის ოკუპაციის გამო ვერ მოხერხდა.
საქართველოს მოსახლეობის საყოველთაო აღწერა 2002

საქართველოს მოსახლეობის საყოველთაო აღწერა 2002 — ღონისძიება, რომელიც ჩატარდა 2002 წლის ინავარში მთელი საქართველოს მასშტაბით. მისი მიზანი იყო საყოველთაო დემოგრაფიული, ეკონომიკური და სოციალური მონაცემების მიღება. აღწერას ორგანიზებას უწევდა საქართველოს სტატისტიკის სახელმწიფო დეპარტამენტი.

საქართველოს ფაქტობრივი მოსახლეობა
მოსახლეობის განაწილება ადმინისტრაციულ-ტერიტორიული ერთეულების მიხედვით
ხელშეუხებელნი (1987 წლის ფილმი)

ხელშეუხებელნი — 1987 წლის ამერიკული ფილმი ალ კაპონეს დაპატიმრების შესახებ.

სიუჟეტი
ალ კაპონე პასუხობს ჟურნალისტების შეკითხვებს მის მიერ იატაკქვეშ ალკოჰოლის გაყიდვისა და ძალადობის შესახებ. ის პრესაში პოპულარულია, რაც ხელს უშლის ელიოტ ნესს მის წინააღმდეგ გამოძიების წარმართვაში. ელიოტ ნესი ფედერალური აგენტია, რომელიცჩიკაგოში მშრალი კაონის მოქმედების დროს ჩადის ალ კაპონეს დანაშაულებათა გამოსაძიებლად. ნესს გამოძიებაში ალ კაპონეს პოპულარობის გარდა, აგრეთვე, პოლიციაში გავრცელებული კორუფციაც უშლის ხელს. ის გაიცნობს ვეტერან ირლანდიელ პოლიციელს, ჯიმი მალონეს, რომელიც ნესს კაპონესთან გამკლავების გზას ასწავლის. მალონეს დახმარებით ის დაუკავშირდება ჯორჯ სტოუნსა და ბუღალტერ ოსკარ უოლასს, რომელთა დახმარებითაც კაპონეს საქმეების გამოძიებას იწყებენ. კაპონე ძალადობის მეშვეობით მართავს საკუთარ დანაშაულებრივ ორგანიზაციას, მალონეც იყენებს ძალადობას კაპონეს დაქვემდებარული ხალხისგან ინფორმაციის მისაღებად. ალ კაპონე ნესს ბრძოლას უცხადებს და მისი და მისი ოჯახის მკვლელოის ბრძანებას იძლევა. სასტუმროში, სადაც კაპონე ცხოვრობს, ნესი მას უშუალოდ დაუპირისპირდება და ხელჩართულ ბრძოლაში იწვევს, თუმცა კაპონე მას ადანაშაულებს, რომ სამხილები არ გააჩნია. მის მიერ გაგზავნილი მკვლელეიბ მალონეს საკუთარ სახლში მოკლავენ. ნესს კი რკინიგზის სადგურში ჩასაფრებას მოუწყობენ, თუმცა ორმხრივ სროლაში ნესი გადარჩება. ის მალონეს მკვლელზე, ნიტიზე შურს იძიებს და დაპატიმრების ნაცვლად სახურავიდან გადააგდებს. საბოლოოდ ნესი მიაღწევს, რომ ალ კაპონე სასამართლოს წინაშე წარადგინოს, მოსამართლეს შეაცვლევინებს ნაფიც მსაჯულთა ჟიურის შემადგენლობას, რომელიც კაპონეს მოსყიდული ჰყავს და მიაღწევს სამართლის აღსრულებას.

როლებში
კევინ კოსტნერი - ელიოტ ნესი
შონ კონერი - ჯიმი მალონე
ჩარლზ მარტინ სმითი - ოსკარ უოლასი
რობერტ დე ნირო - ალ კაპონე
ენდი გარსია - ჯორჯ სტოუნი
პატრისია კლარკსონი - კათრინ ნესი
ბილი დრაგო — ნიტი

ჯილდოები
ფილმში შესრულებული როლისთვის შონ კონერი დაჯილდოვდა ოსკარით საუკეთესეო მსახიობი კაცისთვის მეორეხარისხოვან როლში.
დაღალულა

დაღალულა — მინდორი ქართლში, გაღმამხარში. ვახუშტი ბატონიშვილი საციციანოს აღწერისას დაღალულას შესახებ წერს:

დაღალულას ვახუშტი იხსენიებს აგრეთვე საუკუნის დასაწყისში დასავლეთ საქართველოს ფეოდალური ანარქიის ეპიზოდების გადმოცემისას. 1701 წელს, როდესაც ერეკლე -მა გიორგი აბაშიძის წინააღმდეგ გაილაშქრა, რათა მისთვის ხეფინისხევი წაერთმია, მან ქართლ-კახეთის მხედრობას დაღალულას მინდორზე მოუყარა თავი.
დარას ზავი

დარას ზავი, ორმოცდაათწლიანი ზავი — სამშვიდობო ხელშეკრულება ბიზანტიასა და ირანს შორის მათი სახელმწიფოების სასაზღვრო პუნქტ დარაში 562 წელს. ირანისა და ბიზანტიის ელჩებს შორის მოლაპარაკებისას ერთ-ერთი მთავარი ეგრისის (ლაზიკის) საკითხის გადაწყვეტა იყო. სადავო საგნად იქცა სვანეთის საკითხიც. მოლაპარაკებიასა გადაწყდა, რომ ირანელები გაიყვანდნენ ჯარს ეგრისის ტერიტორიიდან და ამ ქვეყანას დაუთმობდნენ ბიზანტიელებს, მაგრამ ირანელებმა უარი განაცხადეს ეგრისის სამეფოში შემავალი სვანეთის საერისთავოს დათმობაზე. ბიზანტიის ელჩმა, პეტრემ, ამ სადავო საკითხზე მოლაპარაკება გააგრძელა ქალაქ ბითარმაისში ირანის შაჰ ხოსრო ანუშირვანთან, მაგრამ უშედეგოდ, სვანეთი ირანის გავლენის ქვეშ დარჩა 590 წლამდე.
სსრ კავშირის შექმნის ხელშეკრულება

სსრ კავშირის შექმნის ხელშეკრულება — დოკუმენტი, რომლითაც იურიდიულად გაფორმდა 1917 წლის 25 ოქტომბრის (7 ნოემბრის) ბოლშევიკური გადატრიალების შემდეგ რუსეთის ყოფილი იმპერიის ნანგრევებზე წარმოქმნილი გასაბჭოებული რესპუბლიკების გაერთიანება და ახალი იმპერიის — საბჭოთა კავშირის — დაარსება. საქართველო ამ გაერთიანებაში შევიდა არა როგორც ცალკე სუბიექტი, არამედ როგორც ამიერკავკასიის ფედერაციის წევრი სახელმწიფო (მოკავშირე რესპუბლიკის სტატუსი საქართველომ მიიღო 1936 წელს, ამიერკავკასიის ფედერაციის დაშლის შემდეგ). დეკლარაციით გამოცხადდა და ხელშეკრულებით განმტკიცდა, რომ ერთ საკავშირო სახელმწიფოდ — საბჭოთა სოციალისტური რესპუბლიკების კავშირად — გაერთიანდა 4 მოკავშირე რესპუბლიკა: რსფსრ, უკრაინის სსრ, ბელორუსიის სსრ და ამიერკავკასიის სფსრ (საქართველო, სომხეთი, აზერბაიჯანი). ხელშეკრულების პროექტი 1922 წლის 29 დეკემბერს განიხილა და მიიღო ოთხივე რესპუბლიკის „სრულუფლებიანი დელეგაციების“ კონფერენციამ, 30 დეკემბერს კი დაამტკიცა სსრკ საბჭოების -მა ყრილობამ. დეკლარაციამ და ხელშეკრულებამ შეადგინა სსრკ პირველი კონსტიტუცია.

ხელშეკრულების მოქმედება შეწყდა 1991 წლის დეკემბერში, როდესაც სსრ კავშირში შემავალი რესპუბლიკების ძალისხმევით მოხდა ხელშეკრულების დენონსაცია და სსრკ-ის ლიკვიდაცია. ბელორუსიის, უკრაინისა და რუსეთის ხელმძღვანელებმა 1991 წლის 8 დეკემბერს ხელი მოაწერეს ბელოვეჟის შეთანხმებას, რითაც დაადასტურეს სსრკ-ის დაშლა და განაცხადეს დამოუკიდებელ სახელმწიფოთა თანამეგობრობის შექმნის შესახებ. შეთანხმებას დსთ-ს შექმნის შესახებ 1991 წლის 21 დეკემბერს შეუერთდნენ აზერბაიჯანი, თურქმენეთი, მოლდოვა, სომხეთი, ტაჯიკეთი, უზბეკეთი, ყაზახეთი და ყირგიზეთი (მოგვიანებით დსთ-ს საქართველოც შეუერთდა). 1991 წლის 25 დეკემბერს სსრ კავშირმა, როგორც საერთაშორისო სამართლის სუბიექტმა, შეწყვიტა თავისი არსებობა.

საბჭოთა იმპერიის დაშლის შედეგად საქართველომ, ისევე როგორც სხვა ყოფილმა მოკავშირე რესპუბლიკებმა, მიიღო დამოუკიდებელი სახელმწიფოს სტატუსი.
კობა შალამბერიძე

კობა შალამბერიძე (დ. 15 ოქტომბერი, 1984, ქუთაისი) — ქართველი ფეხბურთელი, ლანჩხუთის „გურიას“ ნახევარმცველი.

უმაღლესი ლიგის 2013-2014 წლების სეზონის დაწყებამდე საფეხბურთო კლუბ ლანჩხუთის „გურიაში“ მომხდარი არეულობის ფონზე შალამბერიძემ და კიდევ შვიდმა ფეხბურთელმა გურულთა რიგები გაურკვეველი დროით დატოვეს, თუმცა საბოლოოდ ამისდა მიუხედავად კობა შალამბერიძე „გურიას“ დაუბრუნდა და უკვე ჩემპიონატის მეორე ტურიდან მოყოლებული გუნდის ღირსებას იცავდა, 2014 წლის იანვარში გარიერა გორის „დილაში“ განაგრძო. სეზონის დასრულების შემდეგ ისევ „გურიაში“ განაგრძო კარიერა.
ოთარ კორღალიძე

ოთარ კორღალიძე (დ. 2 სექტემბერი 1960, თბილისი, საქართველოს სსრ) — ქართველი ფეხბურთელი და ფეხბურთის მწვრთნელი, თამაშობდა თავდამსხმელის პოზიციაზე.

საკლუბო კარიერა
თავისი ხანგრძლივი საფეხბურთო კარიერის განმავლობაში მან ითამაშა საქართველოს, ავსტრიის, ესტონეთისა და აზერბაიჯანის საფეხბურთო ლიგებში. მისივე ანგარიშზეა საბჭოთა პირველობაში რამდენიმე სეზონი „გურიას“, „ტორპედოს“ და „დინამოს“ შემადგენლობებში.

სამწვრთნელო კარიერა
საფეხბურთო კარიერის დასრულების შემდეგ ოთარ კორღალიძე წვრთნიდა სამ თბილისურ კლუბს, საფეხბურთო კლუბ „თბილისს“, „არსენალს“ და „დინამოს“. 2007 წელს დააფუძნა საფეხბურთო სკოლა „ჩემპიონი“, გიორგი მაჭარაშვილთან და ელგუჯა გუგუშვილთან ერთად.

ფაქტები
მისი შვილი, ლევან კორღალიძე, რომელიც ასევე ფორვარდია, გამოდიოდა საქართველოს ეროვნული ნაკრების რიგებში. საინტერესო ფაქტია, რომ ლევან კორღალიძემაც მამის მსგავსად პროფესიონალური ფეხბურთის თამაში ლანჩხუთის „გურიაში“ დაიწყო.

მიღწევები
საკლუბო
გურია ლანჩხუთი
საქართველოს თასის მფლობელი: 1990
საქართველოს ვიცე-ჩემპიონი: 1990, 1991

ალაზანი გურჯაანი
საქართველოს ჩემპიონატის ბრინჯაოს პრიზიორი: 1992–93

ინდივიდუალური
უმაღლესი ლიგის საუკეთესო ბომბარდირი: 1991, 1992
უმაღლესი ლიგის მეორე საუკეთესო ბომბარდირი: 1990, 1992–93

პერიოდიკა
ვიქტორ ხლუსი

ვიქტორ ხლუსი ( დ. 12 თებერვალი, 1958) — უკრაინელი და საბჭოთა ფეხბურთელი, თავდამსხმელი. 1987–1989 წლებში გამოდიოდა ლანჩხუთის „გურიას“ შემადგენლობაში, როდესაც ეს კლუბი საბჭოთა კავშირის უმაღლეს ლიგაში ჩაირიცხა. ხლუსი, 1988 და 1989 წლებში კლუბის საუკეთესო ბომბარდირიც გახდა. ამჟამად დაქორწინებულია ოლიმპიურ ჩემპიონ სტელა ზახაროვაზე.

მიღწევები
საკლუბო
დინამო კიევი
საბჭოთა კავშირის ჩემპიონატი
ჩემპიონი: 1980, 1981, 1985
ვიცე-ჩემპიონი: 1982
საბჭოთა კავშირის თასი
თასის მფლობელი: 1982
უილიამ ადელინი

უილიამ ეთელინგი , იგივე უილიამ ადელინი (დ. 5 აგვისტო, 1103 — გ. 25 ნოემბერი, 1120) — ინგლისის მეფის, ჰენრი -ის ვაჟი, ნორმანდიის ნომინალური ჰერცოგი უილიამ -ის სახელით. ის იყო სამეფო ტახტის მემკვიდრე, სანამ 17 წლის ასაკში გარდაიცვლებოდა ლა-მანშის სრუტეში, თეთრი გემის ტრაგედიის დროს. მისმა სიკვდილმა გამოიწვია ინგლისის სამოქალაქო ომი, რომელიც ანარქიის სახელითაა ცნობილი.
ანატექსისი

ანატექსისი ( < (ანა) — „ზევით“ + (ტაქსისი) — „გადნობა“) — ულტრამეტამორფული პროცესი; დედამიწის ქერქის ქვედა ნაწილის გადნობის პროცესი, რომელიც გამოწვეულია მაღალი ტემპერატურით. ტემპერატურის შემდგომი შემცირება იწვევს გამდნარი მასის დაკრისტალებას და თავისებური სტრუქტურისა და შედგენილობის მეტამორფული ქანების, ეგრეთ წოდებული ანატექტიტების წარმოქმნას. თუ ანატექსისის შედეგად წარმოქმნილი მაგმა დედამიწის ქერქში გადაადგილდა და ზედა დონეზე დაკრისტალდა, მაშინ ანატექსური და პირველადი მაგმური ქანები ერთმანეთისაგან აღარ განირჩევა. კლასიკური წარმოდგენა ანატექსისზე შემუშავებულია ფინელი გეოლოგის იაკობ სედერჰოლმის შრომებში (1907, 1926). გრანიტოიდული ანატექსისი გაედინება კონტინენტური ქერქის ფარგლებში, ზოგჯერ გრანიტოიდული ანატექსისი აღინიშნება ფუძე მაგმის ეგზოკონტაქტურ ინტრუზიებში. ტერმინი „ანატექსისი“ შემოიტანა გერმანელმა გეოლოგმა ერნსტ ვაინშენკმა (1865-1921) როგორც რეგიონული გადადნობის სინონიმი. ზოგიერთი მკვლევარი ანატექსისის გაგებაში გვთავაზობს უფრო ფართო შინაარსის შეტანას. ანატექსისის პროცესის პროდუქტია ანატექტიტი.
დაგომისის შეთანხმება

დაგომისის შეთანხმება, სოჭის შეთანხმება — შეთანხმება ქართულ-ოსური კონფლიქტის მოწესრიგების პრინციპების შესახებ. მიიღეს 1992 წლის 24 ივნისს სოჭში. შედგება შესავლისა და 6 მუხლისაგან. დაგომისის შეთანხმება მიღწეულ იქნა საქართველოს რესპუბლიკის სახელმწიფო საბჭოს თავმჯდომარის, ედუარდ შევარდნაძისა და რუსეთის ფედერციის პრეზიდენტის ბორის ელცინის დაგომისში სამუშაო შეხვედრის შედეგად. შეთანხმების დადების მომენტიდან მხარეები კისრულობდნენ ვალდებულებას, განეხორციელებინათ ყველა ღონისძიება, რათა 1992 წლის 28 ივნისისათვის შეწყვეტილიყო შეიარაღებული შეტაკებები და ცეცხლის შეწყვეტის მომენტიდან 3 დღე-ღამის განმავლობაში გაეყვანათ შეიარაღებული ფორმირებანი შეხების ხაზის მიმდებარე დერეფნის შექმნის მიზნით.

კონფლიქტში რუსეთის შეიარაღებული ძალების ჩართვის გამორიცხვის მიზნით, რუსეთის მხარეს 20 დღის განმავლობაში უნდა გაეყვანა ცხინვალის რაიონში დისლოცირებული 37-ე ინჟინერ-მესანგრეთა და 292-ე საბრძოლო ვერტმფრენთა პოლკები.

აღნიშნულ ზონაში კონფლიქიტის მხარეების მონაწილეობით უნდა შექმნილიყო შერეული საკონტროლო კომისია, კომისიასთან კი - მეთვალყურეთა შერეული ჯგუფები. საკონტროლო კომისიასთან შეიქმნა შერეული ძალები მშვიდობის დამყარების და მართლწესრიგის დაცვის მიზნით. კომისია შედგებოდა ოთხი მხარის — საქართველოს, სამხრეთი ოსეთის, რუსეთისა და ჩრდილოეთი ოსეთის — წარმომადგენლებისგან. შერეული ძალები ყალიბდებოდა სამი შენაერთისგან — რუსულისგან, ქართულისა და ოსურისგან.

დაგომისის შეთანხმება ძალაში შევიდა ხელმოწერის მომენტიდან. 2008 წელს რუსეთის მიერ საქართველოს წინააღმდეგ განხორციელებული სამხედრო აგრესიის შედეგად იმავე წლის 1 სექტემბერს საქართველომ შეწყვიტა დაგომისის შეთანხმების მოქმედება.
მიგმატიტი

მიგმატიტი (ბერძნ. — , ნათ. ბრ. — ნარევი) — არაერთგვაროვანი, შერეული ქანი, რომელიც შედგება შემცველი მელანოკრატული მეტამორფული ქანისა და კვარციან-მინდვრისშპატიანი ან გრანიტის ძარღვებისაგან. მიგმატიტი წარმოიქმნება ქანებში ნივთიერების გარედან შეტანის ან მეტამორფული ქანების ნაწილობრივი დნობის შედეგად. ცნობილია მიგმატიტის სხვადასხვა მორფოლოგიური სახე: შრეებრივი მიგმატიტი (შემცველი ქანის შრეებრიობის ან ფიქლებრიობის თანხმობით ორიენტირებული ძარღვებით), აგმატიტი (ბრექჩიისებრი მიგმატიტი), პტიგმატიტი (ნაოჭა ძარღვებით) და სხვა. მიგმატიტი ფართოდ არის გავრცელებული ძველ გრანიტულ-გნაისურ კომპლექსებში. ქიმიური და ფიზიკური თვისებების მიხედვით მიგმატიტი სხვადასხვაგვარია. ტერმინი „მიგმატიტი“ შემოიტანა ფინელმა გეოლოგმა იაკობ სედერჰოლმმა 1907 წელს.
რობერტას ფრიდრიკასი

რობერტას ფრიდრიკასი ( დ. 8 აპრილი 1967) — ლიეტუველი და საბჭოთა ფეხბურთელი, თავდამსხმელი. იცავდა ვილნიუსის „ჟალგირისის“, ლანჩხუთის „გურიას“, მოსკოვის „ლოკომოტივის“, ვენის „აუსტრიის“, ვენის „ვაფ პროკარის“ და ლიეტუვის ეროვნული ნაკრების ღირსებას.

საქართველოს ვიცე-ჩემპიონი (1990) და თასის მფლობელი (1990) ლანჩხუთის „გურიის“ შემადგენლობაში. ავსტრიის ორგზის ჩემპიონი (1991–92, 1992–93) და ორგზის თასის მფლობელი (1991–92, 1993–94) ვენის „აუსტრიის“ შემადგენლობაში.

სანაკრებო კარიერა
1990–1995 წლებში ლიეტუვის ეროვნული ნაკრების ღირსებას იცავს, რომლის შემადგენლობაში 10 შეხვედრას ატარებს და 2 ბურთი გააქვს.

მიღწევები
საკლუბო
აუსტრია
ავსტრიის ჩემპიონატი
ჩემპიონი: 1991–92, 1992–93
ავსტრიის თასი
თასის მფლობელი: 1991–92, 1993–94
გურია ლანჩხუთი
უმაღლესი ლიგა
ვიცე-ჩემპიონი: 1990
საქართველოს თასი
თასის მფლობელი: 1990
დიდღვაბუნის ციხე

დიდღვაბუნის ციხე — ადრინდელი ფეოდალური ხანის ხუროთმოძღვრების ძეგლი, ციხე მდინარე ცხენისწყლის ხეობაში (ხონის მუნიციპალიტეტი). მდებარეობს მდინარეების ოხვირისა და ცხენისწყლის შესაყარში. მის ჩრდილო-დასავლეთით პატარა ბორცვზე შემორჩენილია მომცრო ციხის ნაშთი, როგორც ჩანს იგი დიდღვაბუნის ციხის მისადგომებს იცავდა. დიდღვაბუნის ციხე კონტროლს უწევდა ცხენისწყლის ხეობაზე გამავალ გზას, რომელიც ლეჩხუმსა და სვანეთს ბართან აკავშირებდა. ზოგიერთი მკვლევარი მას უქიმერიონის ციხესთან აკავშირებს.
დიორიტი

დიორიტი (ფრანგ. , ბერძნ. — ვარჩევ) — ნაცრისფერი სრულკრისტალური საშუალო სიმჟავიანობის (2 55-65%) მაგმური ინტრუზიული ქანი. დიორიტის მთავარი მინერალებია საშუალო პლაგიოკლაზი, რქატყუარა, იშვიათად შეიცავს პიროქსენსა და ბიოტიტს, ზოგჯერ — კვარცსაც; აქცესორული მინერალებია — აპატიტი, მაგნეტიტი, ილმენიტი და სხვა. დიორიტი ნაკლებადაა გავრცელებული და გვხვდება გრანიტოიდულ ინტრუზიებში უბნების სახით, ზოგჯერ ქმნის შტოკს, დაიკს, ლაკოლითსა და სხვა. დიორიტის საბადოები ცნობილია დიდ ბრიტანეთში, იტალიაში, გერმანიაში, ფინეთში, შვედეთში, რუმინეთში, თურქეთში, ეგვიპტეში, ახალ ზელანდიაში, აშშ-ში. იყენებენ სამშენებლო და მოსაპირკეთებელ მასალად. ძვირფასი საშენი მასალაა. დიორიტისგან ამზადებენ სხვადასხვაგვარი სახეობის საგზაო ქვას. ზოგიერთი დიორიტი მდიდარია ფერადი ელფერით, კარგად ექვემდებარება გაკრიალებას. ძველ ეგვიპტესა და მესოპოტამიაში იყენებდნენ როგორც სკულპტურულ მასალას. მაგარი, მტკიცე და სინათლეგაუმტარი დიორიტი სკულპტურაში ექვემდებარება განზოგადებულ დამუშავებას. დიორიტი გავრცელებულია საქართველოშიც. აღსანიშნავია მოსაპირკეთებელი წიფის კვარციანი დიორიტის საბადო (802 ათასი მ³).
გრანოდიორიტი

გრანოდიორიტი — სრულკრისტალური მაგმური ინტრუზიული ქანი. მომწვანო-მონაცისფროა. შეიცავს კვარცს, მინდვრის შპატებს, ბიოტიტს, რქატყუარას, პიროქსენსა და სხვა. ქმნის ინტრუზიულ სხეულებს — ბათოლითებს, შტოკებსა და ლაკოლითებს. გავრცელებულია ნაოჭა სარტლებში, კერძოდ, კონტინენტების აქტიურ კიდეებსა და ტექტონომაგმატურ აქტივაციის ზონებში. გვხვდება დაახლოებით ყველა იმ რაიონში, სადაც გავრცელებულია მჟავა სიღრმული ქანები. მშენებლობაში იყენებენ როგორც მოსაპირკეთებელ ქვას. გრანოდიორიტისგან იყო გამოჭრილი როზეტის ქვა.
ხეფრენის პირამიდა

ხეფრენის პირამიდა — პირამიდა ეგვიპტეში. გიზის სამი დიდი პირამიდიდან სიდიდით მეორეა. მდებარეობს დიდი სფინქსის სიახლოვეს. სავარაუდოდ აშენებულია ძვ. წ. საუკუნეში. ამჟამინდელი სიმაღლეა 136,4 მ. აგებულია კირქვის ბლოკებით (თითოეულის წონა 2 ტონაზე მეტია). ხეფრენი იყო ძველი ეგვიპტის ფარაონი, ხეოფსის მემკვიდრე (შესაძლოა შვილი ან ძმა).
ანდრია კონჩალოვსკი

ანდრია კონჩალოვსკი ( დ. 20 აგვისტო 1937, მოსკოვი) — საბჭოთა, რუსი და ამერიკელი თეატრისა და კინოს რეჟისორი, სცენარისტი, საზოგადო და პოლიტიკური მოღვაწე. რსფსრ სახალხო არტისტი (1980). კინოაკადემიის ნიკას პრეზიდენტი. დაიბადა მამამისის — მწერლის სერგეი მიხალკოვისა და დედამისის პოეტისა და მთარგმნელის — ნატალია კონჩალოვსკაიას ოჯახში. კინორეჟისორის — ნიკიტა მიხალკოვის უფროსი ძმა. შემოქმედებითი მოღვაწეობის დაწყებით ეტაპზე თავს ანდრონს უწოდებდა, აგრეთვე მიიღო ორმაგი გვარი — მიხალკოვ-კონჩალოვსკი. დაამთავრა ცენტრალური მუსიკალური სკოლა (1952) და მოსკოვის კონსერვატორიის აკადემიური მუსიკალურო კოლეჯი (1957). 1957-1959 წლებში სწავლობდა მოსკოვის სახელმწიფო კონსერვატორიაში. 1964 წელს დაამთავრა სერგეი გერასიმოვის სრულიად რუსეთის კინემატოგრაფიის სახელმწიფო უნივერსიტეტი (მიხეილ რომის სახელოსნო).

1980 წელს საცხოვრებლად აშშ-ში გადავიდა, სადაც გადაიღო რამდენიმე ცნობილი კინოფილმი, რომელთაგან აღსანიშნავია ტანგო და კეში (1989). 1990-იანი წლების დასაწყისში დაბრუნდა სამშობლოში. 1997 წელს აშშ-ში გადაიღო მინი-სერიალი ოდისევსი, სადაც მთავარი როლი შეასრულა არმანდ ასანტემ. ნაყოფიერად მოღვაწეობს აგრეთვე თეატრში.
ვახტანგ ბლაგიძე

ვახტანგ ბლაგიძე (დ. 23 ივლისი, 1954, ჩოჩხათი, ახლანდელი ლანჩხუთის მუნიციპალიტეტი) — ქართველი სპორტსმენი (ბერძნულ-რომაული ჭიდაობა). საბჭოთა კავშირის სპორტის დამსახურებული ოსტატი (1978).

ბიოგრაფია
 ოლიმპიური თამაშების ჩემპიონი (1980, მოსკოვი), მსოფლიოს ორგზის (1978, 1981), მსოფლიო თასის მფლობელი (1982), ევროპის ორგზის (1978, 1980), სსრკ (1981) და მსოფლიო უნივერსიადის ჩემპიონი (1977), მრავალი საერთაშორისო ტურნირის გამარჯვებული. სპორტის რაინდი 2013 წელს. ვახტანგ გორგასლის ხარისხისა და ღირსების ორდენების კავალერი. ვახტანგ ბლაგიძემ კარიერა დაასრულა 1982 წელს. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ავთანდილ გურასაშვილის წიგნი „ვახტანგ ბლაგიძე“.

ძირითადი შედეები
დავით V (კათოლიკოს-პატრიარქი)

საქართველოს კათოლიკოს-პატრიარქთა სიაში ცნობილია ორი დავით . პირველი მოღვაწეობდა საუკუნეში, მეორე კი საუკუნეში. მართალია ეს უკანასკნელი რიგით მეექვსეა, მაგრამ რადგან იგი ხელს აწერდა დავით -ის სახელით და დაუმკვიდრდა ეს სახელი, მისი რიგითობა უცვლელი დარჩა. იხილეთ სტატიები:

დავით (კათოლიკოს-პატრიარქი, საუკუნე)
დავით (დევდარიანი), საუკუნე
ჯანჯაფილისებრნი

ჯანჯაფილისებრნი — ერთლებნიან მცენარეთა ოჯახი. მრავალწლოვანი არომატული ბალახებია. ხორცოვანი ფესურა და ხშირად გორგლისებრი ფესვები აქვთ. მათი ფოთლები ხალთიანია. ყვავილები ჩვეულებრივ თავმოყრილია ყვავილედებში. იშვიათად მარტოულია. ნაყოფი კოლოფია. მცენარის ყველა ნაწილი შეიცავს ეთეროვან ზეთებს.

ჯანჯაფილისებრთა 45-მდე გვარი (1300-ზე მეტი სახეობა) უმთავრესად გვხვდება ტროპიკებში, იშვიათად — სამხრეთ და სამხრეთ-აღმოსავლეთ აზიის სუბტროპიკებში. მცირე ნაწილი — აფრიკასა და ამერიკაში.

ჯანჯაფილისებრნი მოჰყავთ როგორც საჭმელი, სანელებელი, სამკურნალო და დეკორატიული მცენარეები (ჯანჯაფილი, ილი, ქურქუმა და სხვა).
გამოყენებითი ფიზიკის ინსტიტუტი

გამოყენებითი ფიზიკის ინსტიტუტი — ილიას სახელმწიფო უნივერსიტეტის ბაზაზე არსებული ინსტიტუტი. ამჟამად მისი დირექტორია პროფესორი ივანე მურუსიძე.

კვლევის სფეროები
დაბალგანზომილებიანი სისტემების, ატომური კლასტერების და ნანოსტრუქტურების სტრუქტურული და ელექტრონული თვისებები;
ბაქტერია-მეტალის ურთიერთქმედების ბიოფიზიკა; კეთილშობილი და ნახევრადმეტალური ნანონაწილაკების მიკრობული სინთეზი;
ინტენსიური ლაზერული გამოსხივების პლაზმასთან ურთიერთქმდება, ახალი პლაზმაზე დაფუძნებული ამჩქარებლები და გამოსხივების წყაროები;
არაწრფივი ოპტიკა;
კომპლექსური არაწრფივი სისტემების მოდელირების რიცხვითი მეთოდების შემუშავება და გამოყენება;

მიმდინარე კვლევები
ბორის ნიტრიდის ნანოსტრუქტურების, მათი ელექტრონული და მასშტაბზე დამოკიდებული სტრუქტურული თვისებების კომპიუტერული მოდელირება;
ექსტრემოფილური არქებაქტერიული შტამების მიერ ოქროსა და ვერცხლის ნანონაწილაკების მიკრობული სინთეზის ბიოფიზიკა;
ინტენსიური ლაზერ-პლაზმური ურთიერთქმედების თეორიული და კომპიუტერული მოდელირება.

სწავლება
გამოყენებითი ფიზიკის ინსტიტუტის წარმოდგენილია ილიას სახელმწიფო უნივერსიტეტის საინჟინრო და მეცნიერებათა და ხელოვნების ფაკულტეტებზე საბაკალავრო, სამაგისტრო და სადოქტორო სწავლების საფეხურზე მაღალი დონის კურსებით ფიზიკაში, სტატისტიკაში, კომპიუტერულ მოდელირებასა და გამოყენებით მათემატიკაში.
ინგლისელი პაციენტი (ფილმი)

ინგლისელი პაციენტი — 1996 წლის რომანტიკული დრამა. დაფუძნებულია მაიკლ ონდააჩის ამავე სახელწოდების რომანზე. მოქმედება ხდება მეორე მსოფლიო ომის დაწყებამდე და მის შემდეგ.

სიუჟეტი
უნგრელი კარტოგრაფი გრაფი ლაშლო ალმაში უდაბნოს მესაიდუმლე და მკვლევარია. მას ცეცხლწაკიდებული თვითმფრინავიდან ძვლებამდე დამწვარ-დაბუგულს, კანამძვრალი ამოიყვანენ, ცოცხალ-მკვდარს საკუთარი სახელიც არ ახსოვს, მაგრამ ახსოვს ქალი, რომელიც უყვარდა და რომელიც კაიროში გაიცნო. 1938 წელს მას საიდუმლო რომანი ჰქონდა კათრინთან. დაჭრილ კათრინს ლაშლო მოცურავეთა გამოქვაბულში მიიყვანს, სადაც დატოვებს და დაპირდება რომ დაბრუნდება და არ მიატოვებს.

გრაფს იტალიაში მდებარე ერთ ვილაში მოათავსებენ, სადაც ჰანა უვლის. ვილაში ასევე ცხოვრობს დეივიდ კარავაჯო, კანადელი სამხედრო, რომელიც მეორე მსოფლიო ომის დროს გერმანელმა მაიორმა აწამა და თითები მოაჭრა. ლაშლო ალმაში ინგლისელი პაციენტის სახელითაა ცნობილი. მომვლელი ჰანა სიქჰ კიპს უყვარს. კიპს მიმდებარე არეალში ნაღმების გაუვნებელყოფა ევალება. კიპს მეგობარი მოუკვდება, ჩაკეტავს ოთახის კარს, გლოვობს და ჰანას, მიუხედავად თხოვნისა, არ შეუშვებს. ამის შემდეგ კი კიპს სხვაგან გადაიყვანენ.

როლებში
რეიფ ფაინზი - გრაფი ლასლო ალმაში
კრისტინ სკოტ ტომასი - კათრინ კლიფტონი
ჟულიეტ ბინოში - ჰანა
უილემ დეფო - დევიდ კარავაჯო
ნავინ ენდრიუსი - კიპი
კოლინ ფერთი - ჯეფრი კლიფტონი

ჯილდოები
ოსკარი
საუკეთესო ფილმი
საუკეთესო მსახიობი ქალი მეორეხარისხოვან როლში: ჟულიეტ ბინოში
საუკეთესო რეჟისორი: ენტონი მინგელა
საუკეთესო ოპერატურა: ჯონ სილი
საუკეთესო მონტაჟი: უოლტერ მარში
საუკეთესო მხატვრული გაფორმება: სტიუარტ კრეიგი, სტეფან მაკმილანი
საუკეთესო კოსტუმების დიზაინი: ენ როთი
საუკეთესო ორიგინალური მუსიკა: გებრიელ იარედი
საუკეთესო ხმა: უოლტერ მარში, მარკ ბერგერი, კრისტოფერ ნიუმანი, დევიდ პარკერი

საუკეთესო ფილმი
საუკეთესო მსახიობი ქალი მეორეხარისხოვან როლში: ჟულიეტ ბინოში
საუკეთესო ადაპტირებული სცენარი: ენტონი მინგელა
საუკეთესო ოპერატურა: ჯონ სილი
საუკეთესო მონტაჟი: უოლტერ მარში
საუკეთესო მუსიკა: გებრიელ იარედი

ოქროს გლობუსი
საუკეთესო დრამა: გებრიელ იარედი
საუკეთესო ორიგინალური საუნდტრეკი: გებრიელ იარედი